Şeyx Mənsur məscidi

**Şeyx Mənsur məscidi** () — Qroznı şəhərinin Şeyx-Mansur rayonunda yerləşən Aldı mikrorayonunda cümə məscidi. Məscidin binasında 4000-ə qədər dindar eyni vaxtda namaz qıla bilər.

## Tarix
1883-cü ildən Yeni Aldı kəndində 4 məscid — baş cümə məscidi və 3 məhəllə məscidi fəaliyyət göstərirdi.

Aldı kəndinin köhnə Cümə məscidi 1993-cü ildə tikilmişdir. Layihənin müəllifi Qroznı şəhərinin baş memarı D. A. Kadiyev idi. Birinci Çeçenistan müharibəsi və İkinci Çeçen müharibəsi zamanı çox ciddi zədələnmiş, bir neçə dəfə yenidən qurulmuşdur. Məscid Şimali Qafqazın birinci imamı Şeyx Mənsurun (1760–1794) şərəfinə adlandırılmışdır.

2019-cu ilin noyabr ayında Çeçenistan Respublikası rəhbəri Ramzan Kadırov Aldı kəndində olmuş və hökümətə məscidin daha çox sayda ibadət edən camaat üçün nəzərdə tutulmuş yeni binasının tikilməsini tapşırmışdır. Yeni məscid köhnə Şeyx Mənsur məscidinin yerində tikilmişdir. 23 avqust 2021-ci ildə yerli sakinlərin və Çeçenistan Respublikasının rəhbərliyinin iştirak etdiyi məscidin təntənəli açılışı olmuşdur.

## Memarlığı
Məscidin ikimərtəbəli binası şərq üslubunda tikilib. Bina günbəzlərlə bəzədilib, zirzəmisi və giriş terrası var. Məscid beton monolitdən tikilib, zalın yuxarı hissəsinin kənarlarında əsas mərtəbədən əlavə içəridə eyvanlar var. Hündürlüyü iki minarə və günbəzlə birlikdə 35 metrdir. Məscidin 3 girişi var, əsas giriş şimal tərəfdə, digər 2 giriş qərb və şərqdə yerləşir. Məscidin fasadı çıxıntılı əsas böyük portalla bəzədilmişdir.

Məscid üç günbəzlə taclanır, əsası mərkəzdə, ikisi isə yanlarda kiçik günbəzlərdir. Məscidin əsas günbəzi qızılla üzlənmiş "Tərəzi" tipli dəmir vərəqlərdəndir. Onun diametri 10 metr, hündürlüyü 6,1 metrdir. Məscidin daxili bəzəyi yüksək keyfiyyətli divar üzlükləri ilə, sonra isə dekorativ rəngləmə ilə hazırlanmışdır. Məscidin binasının dekorasiya elementləri, suvaq məmulatları və ornamentlər, divar və tavanlar Özbəkistandan olan rəssamlar tərəfindən qızılı rəngə boyanmışdır.

Məscidin divarında həkk olunmuş taxta minbər və ibadət yeri — mehrab tikilib. O, Məkkəyə istiqamətlənib, namaz zamanı möminlərə istiqamət göstərir. Məsciddəki iri çilçıraqlar ərəb xəttatlığı yazıları ilə bəzədilib. Böyük günbəzin altındakı mərkəzi çilçıraq Allah və Məhəmməd peyğəmbər yazısı ilə bəzədilib, mərkəzi zalın künclərində yerləşən digər dörd çilçıraqda dörd saleh xəlifənin — Əbu Bəkr, Ömər ibn Xəttab, Osman ibn Əffan və Əlinin adları çəkilib. Eyvanların üstündə yerləşən iki kiçik günbəzin altındakı digər iki çilçıraqda Həsən ibn Əli və Hüseynin adları çəkilmişdir. Dini bina müasir akustika sistemi ilə təchiz olunub. Məscidin binasının yanında dəstəmaz üçün bina tikilmişdir.

## Qalereya

Соборная_мечеть_им._Шейха_Мансура.jpg|Ümumi görünüş
Портал_мечети_им._Шейха_Мансура.jpg|Məscidin əsas girişi
Мечеть_им._Шейха_Мансура.jpg|Məscidin görünüşü
Мечеть_им._Шейха_Мансура_облицовка_фасада.jpg|Fasadın üzü hissəsi
Мечеть_им._Шейха_Мансура_в_вечером.jpg|Binanın işıqlandırılması
Мечеть_им._Шейха_Мансура_вид_с_боку.jpg|Dekorativ qapılar
Минареты_мечети_им._Шейха_Мансура.jpg|Məscidin minarələri 
Нижняя_часть_минарета_мечети_им._Шейха_Мансура.jpg|Minarənin aşağı hissəsinin görünüşü
Главный_вход_изнутри_мечети_им._Шейха_Мансура.jpg|Binanın özündə məscidin əsas girişi
Михраб_и_минбар_мечети_им._Шейха_Мансура.jpg|Mehrab və minbər Qiblə istiqamətindədir. 
Внутренний_интерьер_мечети_им._Шейха_Мансура.jpg|Məscidin interyeri
Внутренее_убранство_мечети_им._Шейха_Мансура.jpg|Məscidin daxili görünüşü
Центральный_зал_мечети_им._Шейха_Мансура.jpg|Salon
Балкон_центрального_зала_мечети_им._Шейха_Мансура.jpg|Mərkəzi salonun balkonu
Большой_купол_мечети_им._Шейха_Мансура.jpg|Kiçik günbəzin daxili dekoru
Купол_мечети_им._Шейха_Мансура.jpg|Günbəzin ornamenti
Люстра_в_мечети_им._Шейха_Мансура.jpg|Ərəb yazısı olan günbəzdən asılmış çıl-çıraq
Окно_мечети_им._Шейха_Мансура.jpg|İçəridən pəncərə 
Цокольный_этаж_мечети_им._Шейха_Мансура.jpg|Binanın zirzəmisi
Здание_для_омовения_мечети_им._Шейха_Мансура.jpg|Dəstəmaz otağı
Территория_мечети_им._Шейха_Мансура.jpg|Bina ətrafında olan yaşıl park
Парковка_мечети_им._Шейха_Мансура.jpg|Məscid yanında avtomobil dayanacağı
Мечеть_им._Шейха_Мансура._Основное_здание.jpg|Dayanacaqdan görünüş


## İstinadlar

## Xarici keçidlər
* Мусульман Грозного встретила новая мечеть
* В Грозном благоустраивают территорию, прилегающую к строящейся мечети имени Шейха Мансура
* Интерактивный справочник
* В поселке Алды открыли мечеть имени Шейха Мансура